Document ID: 32005R0379

KOMISJONI MÄÄRUS (EÜ) nr 379/2005,
4. märts 2005,
millega muudetakse määrust (EÜ) nr 1168/1999, millega sätestatakse ploomide turustusstandardid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1) eriti selle artikli 2 lõiget 2,
ning arvestades järgmist:
(1)
Komisjoni 23. märtsi 2004. aasta määrusega (EÜ) nr 537/2004 (millega kohandatakse mitmeid värskete puu- ja köögiviljade turgu käsitlevaid määrusi seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega) (2) lisati mitu sorti Prunus domestica suureviljaliste sortide mittetäielikku nimekirja komisjoni määruse (EÜ) nr 1168/1999 (3) lisa liite asendamise teel. Siiski ei hõlma uus liide selles enne muudatust sisaldunud Prunus salicina suureviljaliste sortide mittetäielikku nimekirja järgides Ühinenud Rahvaste Organisatsiooni Euroopa Majanduskomisjoni soovitust eristada Prunus domestica sorte Prunus salicina sortidest. Maailmaturu läbipaistvuse huvides tuleks see nimekiri uuesti kehtestada.
(2)
Seepärast tuleks määrust (EÜ) nr 1168/1999 vastavalt muuta.
(3)
Käesolevas määruses sätestatud meetmed on kooskõlas värske puu- ja köögiviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1168/1999 lisa liidet muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. märts 2005

Labels: 3
17